आज विधायक राजावत देंगे 300 लोगोंं को घर की सौगात
विधायकभवानी सिंह राजावत शुक्रवार को 300 बेघर लोगोंं को अपने घर की सौगात देंगे। शुक्रवार को पूर्व प्रधानमंत्री अटल बिहारी वाजपेयी के जन्मदिन पर गाड़िया लुहार, भांड, बंजारा जाति और फुटपाथ पर जिंदगी बिताने वाले लोगों को केवल रहने की जगह ही दी जाएगी बल्कि स्ट्रक्चर खड़ा कर आशियाने भी बनाए जाएंगे। सैकड़ों परिवारों को यह तोहफा नए साल में मिल जाएगा जिसकी शुरूआत 25 दिसम्बर को होगी।
राजावत ने बताया कि कोटा के दशहरा मैदान को दिल्ली के प्रगति मैदान की तर्ज पर विकसित किया जा रहा है, लेकिन पिछले 40 सालों से यहां पर दाल बाटी बनाकर घास बेचकर अपनी आजीविका चला रहे कई परिवार भी रोजी रोटी को मोहताज हो जाएंंगे, इसलिए ऐसे लोगों को भी उपरोक्त पुनर्वास योजना के तहत लाभान्वित किया जाएगा।
पूर्व में भी 2007 में भाजपा शासन में ही शहर में जगह-जगह फुटपाथ पर लोहा कूटकर जीवन बिता रहे गााड़िया लुहारों को जेके फैक्ट्री के सामने बसाया गया था, अब वहीं पर खाली पड़ी अनुपयोगी जमीन पर गरीबों और बेघर लोगों को बसाया जाएगा, जिसके लिए नगर विकास न्यास ने सर्वे भी कर लिया है। 25 दिसम्बर को सुबह 10 बजे जेके फैक्ट्री के सामने ही बसाये जाने वाले गरीबों की सभा होगी।
hin_Deva hin_Deva hin_Deva hin_Deva